gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8300, del 22-05-2018 (2018/4426)

Informació pública del modificat del Projecte tècnic d'urbanització UE Bermármol, clau ZI de les normes subsidiàries de Novelda.
--------------------------------------------------------------------------------------------------------------------------------

### Dades del document

Número de DOGV
:   8300

Data del DOGV
:   22-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4426


Data del document
:   25-04-2018

Organisme emissor
:   Ajuntament de Novelda

Tipus de document
:   Anunci

Descriptors 

:   * Novelda
    * administració local
    * pla d'urbanisme

Informació pública del modificat del Projecte tècnic d'urbanització UE Bermármol, clau ZI de les normes subsidiàries de Novelda. [2018/4426]  
Per Resolució de l'Alcaldia de data 18 d'abril de 2018, s'ha resolt:  
  
  
«Primer. Admetre a tràmit el modificat del Projecte tècnic d'urbanització UE Bermármol, clau ZI de les normes subsidiàries de Novelda, presentat en data 7 de març de 2018 (núm. 4136) per la mercantil Ledua Inversiones, SL, en la seua qualitat d'agent urbanitzador.  
  
Segon. Sotmetre a informació pública el document esmentat, mitjançant avís a tots els propietaris i titulars de drets afectats per l'actuació proposada i publicació d'edicte en un diari d'informació general editat a la Comunitat Valenciana, en el Diari Oficial de la Generalitat Valenciana i en la pàgina web municipal, i s'adverteix de la possibilitat de formular al·legacions en el termini de 20 dies hàbils a comptar des de l'endemà de la publicació de l'edicte en aquest diari oficial.  
  
Tercer. Consultar els organismes afectats durant el mateix termini d'informació pública.»  
  
Cosa que se sotmet a informació pública, de conformitat amb l'article 57.1.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, i l'article 53 de la Llei 6/1994, de 15 de novembre, LRAU. Es podrà consultar el document en les dependències municipals, en horari de 09.00 a 14.00 hores, de dilluns a divendres, i en l'adreça web www.ayto-novelda.es.  
  
Novelda, 25 d'abril de 2018.- L'alcalde: Armando José Esteve López.
Diari Oficial de la Generalitat Valenciana


Sumari del DOGV 8204, del 03-01-2018 (2018/15)

ACORD de 29 de desembre de 2017, del Consell, d'autorització de l'expedient de rescabalament E.I. 47/2017 per obligacions contretes amb UTE Sociedad Ibérica de Construcciones Eléctricas, SA - Autobuses Playa de San Juan, SA - ORA Grua de Benidorm en 2015, 2016 i 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/15


Data del document
:   29-12-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 29 de desembre de 2017, del Consell, d'autorització de l'expedient de rescabalament E.I. 47/2017 per obligacions contretes amb UTE Sociedad Ibérica de Construcciones Eléctricas, SA - Autobuses Playa de San Juan, SA - ORA Grua de Benidorm en 2015, 2016 i 2017. [2018/15]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió de 29 de desembre de 2017,  
  
  
ACORDA  
  
Primer  
Autoritzar l'aprovació de l'expedient de rescabalament E.I. 47/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria de Justícia, Administració Pública, Reformes Democràtiques i Llibertats Públiques de les obligacions adquirides per import de 42.886,14 euros (IVA inclòs), en favor d- UTE Sociedad Ibérica de Construcciones Eléctricas, SA - Autobuses Playa de San Juan, SA - ORA Grua de Benidorm, per la prestació del servei d'arreplega, transport, guarda i depòsit dels vehicles de motor, considerats efectes judicials i vinculats a un expedient tramitat per jutjat o tribunal amb seu a la Comunitat Valenciana entre els mesos de juny de 2015 a setembre de 2017.  
  
  
València, 29 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8337, del 12-07-2018 (2018/6781)

CORRECCIÓ d'errades de la Resolució de 22 de juny de 2018, del Rectorat, per la qual es convoquen proves selectives d'accés al grup C (subgrup C1), per promoció interna, sector administració general, escala administrativa d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6781


Data del document
:   05-07-2018

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 22 de juny de 2018, del Rectorat, per la qual es convoquen proves selectives d'accés al grup C (subgrup C1), per promoció interna, sector administració general, escala administrativa d'aquesta universitat. [2018/6781]  
Advertida errada material en la publicació de la Resolució de 22 de juny de 2018, publicada al Diari Oficial de la Generalitat Valenciana (DOGV) de data 2 de juliol de 2018, es procedeix a rectificar el següent:  
  
En l'annex II, Contingut de la matèria dels exercicis pràctics, en la part corresponent al contingut de Word,  
  
On diu:  
«Imatges, imatges predissenyades i formes»;  
  
Ha de dir:  
«Imatges, imatges en línia i formes».  
  
Aquesta correcció no amplia el termini de presentació de sol·licituds.  
  
València, 5 de juliol de 2018.- La rectora, p. d. (DOGV 17.04.2018), el gerent: Joan E. Oltra i Vidal.
Diari Oficial de la Generalitat Valenciana


Sumari del DOGV 8330, del 03-07-2018 (2018/6193)

Notificació de la sentència dictada en el judici verbal número 1336/2017.
-------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6193


Organisme emissor
:   Jutjat de Primera Instància Número 3 de Llíria

Tipus de document
:   Edicte

Notificació de la sentència dictada en el judici verbal número 1336/2017. [2018/6193]  
Procediment: judici verbal número 1336/2017.  
Demandant: Associació de Propietaris de Mas Camarena.  
Procurador: Juan Francisco Navarro Tomás.  
Demandat: Elena Ocaña Miranda.  
  
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i el seu partit judicial, fa saber que, en aquest Jutjat a càrrec meu, se seguixen les actuacions de judici verbal número 1336/2017 a instàncies d'Associació de Propietaris de Mas Camarena, representada per Juan Francisco Navarro Tomás, contra Elena Ocaña Miranda, en els quals s'ha dictat sentència la part dispositiva de la qual és literalment com segueix:  
  
«Estime la demanda presentada pel procurador Juan Francisco Navarro Tomás, en nom i representació de la Societat Civil Associació de Propietaris de Mas Camarena, condemne la part demandada, Elena Ocaña Miranda, a pagar a la part actora la suma de 555,53 euros, més els interessos legals a comptar des de la data de la reclamació judicial, amb imposició de les costes processals a la part demandada.  
  
Notifiqueu aquesta resolució a les parts i feu-los saber que aquesta és ferma.  
Porteu l'original al llibre de sentències.  
Així ho pronuncie, mane i firme, Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
I atés que la persona demandada Elena Ocaña Miranda, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 22 de juny de 2018.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8354, del 03-08-2018 (2018/7759)

CORRECCIÓ d'errades del Decret 100/2018, de 27 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2018/07/27/100/corrigendum/52625793/dof/vci/html**

### Dades del document

Número de DOGV
:   8354

Data del DOGV
:   03-08-2018

Secció del DOGV
:   I. DISPOSICIONS GENERALS

Número del document
:   2018/7759


Data del document
:   27-07-2018

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * Govern Valencià
    * Conselleria de Justícia, Administració Pública, Reformes Democràtiques i Llibertats Públiques
    * administració regional
    * competència administrativa
    * reglament intern
    * legislació

CORRECCIÓ d'errades del Decret 100/2018, de 27 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat. [2018/7759]  
S'ha advertit una errada en la publicació del decret esmentat (DOGV 8353; 02.08.2018), que s'esmena tot seguit.  
  
En la versió en valencià, en el sumari, on diu:  
«DECRET 100/2018, de 23 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.»;  
  
Ha de dir:  
«DECRET 100/2018, de 27 de juliol, del Consell, pel qual es modifica el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.»


Còpia Permalink ELI
Diari Oficial de la Generalitat Valenciana


Sumari del DOGV 8234, del 14-02-2018 (2018/1330)

CORRECCIÓ d'errades de la Resolució de 17 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places de zelador o zeladora d'institucions sanitàries dependents de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8234

Data del DOGV
:   14-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1330


Data del document
:   30-01-2018

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 17 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places de zelador o zeladora d'institucions sanitàries dependents de la Conselleria de Sanitat Universal i Salut Pública. [2018/1330]  
Advertida una errada material en l'annex I de places de la Resolució de 17 de novembre de 2017, del director general de Recursos Humans i Econòmics, per la qual es convoca concurs de trasllats per a cobrir diverses places de zelador o zeladora d'institucions sanitàries dependents de la Conselleria de Sanitat Universal i Salut Pública (DOGV 8178, 27.11.2017 i correcció d'errades DOGV 8216, 19.01.2018), es procedeix a la seua correcció.  
  
On diu:  
  
977 HOSPITAL CLÍNIC UNIVERSITARI   
DE VALÈNCIA, HOSPITAL LA MALVA-ROSA I CENTRE D'ESPECIALITATS VALÈNCIA 122  
  
  
Ha de dir:  
  
977 HOSPITAL CLÍNIC UNIVERSITARI DE VALÈNCIA I CENTRE D'ESPECIALITATS VALÈNCIA 118  
979 HOSPITAL LA MALVA-ROSA VALÈNCIA 4  
  
  
  
La present correcció d'errades no suposa nova obertura del termini de sol·licituds, per no condicionar la dita errada la participació en la convocatòria.  
  
València, 30 de gener de 2018.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 8411, del 26-10-2018 (2018/8569)

Notificació de la sentència dictada en el judici verbal número 530/2012.
------------------------------------------------------------------------

### Dades del document

Número de DOGV
:   8411

Data del DOGV
:   26-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8569


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el judici verbal número 530/2012. [2018/8569]  
Procediment: Judici verbal número 530/2012.  
De: Cayetano Pérez Guillen.  
Procurador: Manuel Martínez Rico.  
Contra: comunitat de propietaris del carrer Pascual Cánovas, número 62, Manuel Canto García, Moustafat Mohamed i Space Building, SL.  
  
En aquest procediment de judici verbal seguit a instàncies de Cayetano Pérez Guillen contra la comunitat de propietaris del carrer Pascual Cánovas, número 62, Manuel Canto García, Moustafat Mohamed i Space Building, SL, s'ha dictat sentència, el tenor de la qual és el següent:  
Notifiqueu aquesta sentència a les parts i feu-los saber sap que en contra es pot interposar recurs d'apel·lació en cinc dies davant d'aquest jutjat; per a l'Audiència Provincial, per a interposar el recurs caldrà la constitució d'un dipòsit de 50 euros, sense, el requisit dels quals no serà admés a tràmit. El dipòsit es constituirà consignant aquest import en el compte de dipòsits i consignacions del jutjat. (DA 15a LOPJ)  
  
Atés que els demandats, Moustafat Mohamed i Space Building, SL, es troben en parador ignorat, s'expedeix aquest edicte que servisca de notificació de forma deguda, i es farà constar que la sentència es troba a la disposició de les persones demandades en aquest jutjat.  
  
Oriola, 16 d'octubre de 2018.- La lletrada de l'Administració de justícia: Ana Isabel Maldonado Ballester.
Diari Oficial de la Generalitat Valenciana


Sumari del DOGV 8282, del 26-04-2018 (2018/3577)

Notificació de la sentència dictada en el procediment ordinari número 665/2016.
-------------------------------------------------------------------------------

### Dades del document

Número de DOGV
:   8282

Data del DOGV
:   26-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3577


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 665/2016. [2018/3577]  
Vicente Sorní Pérez, lletrat de l'Administració de justícia del Jutjat de Primera Instància número 20 de València, mitjançant aquest edicte faig saber, que en aquest jutjat se segueix judici ordinari número 665/2016, a instàncies de Venrel Group, SL, representada per la procuradora Mª Rosa Rodríguez de Sanabria Gil, contra David Palomeque Baena, que ha disposat el dia de hui notificar la sentència dictada en aquestes actuacions al demandat, en parador ignorat, David Palomeque Baena, l'encapçalament i dispositiva del qual literalment diuen com segueix:  
  
«Sentència número 37/2018  
València, 27 de febrer de 2018.  
Dispositiva  
Estime la demanda formulada per la procuradora Mª Rosa Rodríguez de Sanabria Gil en nom i representació de Venrel Group, SL, contra David Palomeque Baena en reclamació de la quantitat de catorze mil euros (14.000,00 ?) com a indemnització de perjudicis per incompliment del contracte estimatori o mandat per a la venda o comissió de venda subscrit en data 23 d'abril de 2015, i que les parts van denominar «contracte de cessió de rellotges per a exposició», condemne David Palomeque Baena que pague a Venrel Group, SL, la quantitat de catorze mil euros (14.000,00 ?) més l'interés legal des de la data 12 de febrer de 2016 de la recepció de la interpel·lació judicial.  
S'imposen les costes a la part demandada.  
Contra aquesta sentència podrà interposar-se recurs d'apel·lació davant d'aquest jutjat en el termini dels 20 dies següents al de la seua notificació.  
Així, aquesta és la meua sentència, que pronuncie, mane i firme.»  
  
Perquè valga d'edicte de notificació de la sentència al demandat en ignorat parador, estenc aquest document que es fixarà en el tauler d'anuncis d'aquest jutjat i es publicarà en el DOGV.  
  
València, 27 de febrer de 2018.- El lletrat de l'Administració de justícia: Vicente Sorní Pérez.
Diari Oficial de la Generalitat Valenciana


Sumari del DOGV 8352, del 01-08-2018 (2018/7092)

Notificació de la sentència dictada en el procediment ordinari número 1651/2016.
--------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7092


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 1651/2016. [2018/7092]  
Procediment ordinari número 1651/2016  
Part demandant: María José Ruiz Company.  
Part demandada: Francisco Javier Adillo Pérez.  
  
En el judici a què es fa referència s'ha dictat la sentència que té l'encapçalament i la dispositiva que literalment diuen així:  
  
«València, 3 de juliol de 2018  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici ordinari seguides amb el número 1651/2016 a instàncies de María José Ruiz Company, representada per la procuradora Dolores Jordá Albiñana i assistida de la lletrada Laura Roncalés Mahiques, contra Francisco Javier Adillo Pérez, declarat en rebel·lia, en l'exercici d'una acció de reclamació d'una quantitat.  
Estime íntegrament la demanda deduïda per María José Ruiz Company, representada per la procuradora Dolores Jordá Albiñana, contra Francisco Javier Adillo Pérez, declarat en rebel·lia, i condemne el demandat al pagament a l'actora de la quantitat de 7.218,87 ?, més l'interés de demora pactat en la clàusula quarta del contracte de 20 de novembre de 2014 (legal més dos punts), des de la data dels respectius venciments fins al seu complet pagament. S'imposen al demandat les costes del procediment.  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà d'interposar-se davant d'aquest jutjat en el termini de vint dies, comptats des de l'endemà de la notificació d'aquesta sentència; cal exposar les al·legacions en què es base la impugnació, a més de citar-se la resolució apel·lada i els pronunciaments que s'impugnen (art. 458.1 i 2 ZAB 1495). I amb subjecció a més al que disposa la disposició addicional 15a de la Llei orgànica del poder judicial, per tal d'acomplir el deure d'efectuar un dipòsit per a recórrer.  
Aquesta és la meua sentència que, jutjant en primera instància, pronuncie, mane i firme.»  
  
Atés que es desconeix el domicili o la residència actuals de la part demandada, Francisco Javier Adillo Pérez, per diligència dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana per a dur a efecte la diligència de notificació de la sentència.  
  
València, 4 de juliol de 2018.- El lletrat de l'Administració de justícia: Alberto Martínez de Santos.
Diari Oficial de la Generalitat Valenciana


Sumari del DOGV 8284, del 30-04-2018 (2018/3494)

Informació pública de les tarifes del servei de clavegueram al municipi de l'Alfàs del Pi.
------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3494


Organisme emissor
:   Hidraqua, Gestión Integral de Aguas de Levante, SAU

Tipus de document
:   Anunci

Informació pública de les tarifes del servei de clavegueram al municipi de l'Alfàs del Pi.  
 [2018/3494]  
S'informa per a general coneixement que el Ple de l'Ajuntament, en sessió celebrada el dia 22 de desembre de 2017, va adoptar acord d'aprovació per a l'aplicació de la fórmula de revisió tarifària per al servei de clavegueram d'acord amb el que disposa la clàusula 27 del plec de clàusules administratives particulars que regixen la contractació del dit servei; la tarifa proposada és la següent:  
  
Quota de consum ?/m³  
Bloc únic 0,5212  
  
  
Sobre les presents tarifes s'aplicarà l'IVA d'acord amb el que establix la Llei 37/1992, de 28 de desembre.   
Cosa que s'informa perquè se'n prenga coneixement.  
  
Alacant, 6 d'abril de 2018.- L'apoderat: Eduardo Montero Valiente.